Zytoskelett

D'Zytoskelett besteet aus Proteinfilamenter déi den Zytosol vun enger Zell duerchzéien. Seng Roll ass dräifach:
 et ass eng mechanesch Stäip fir d'Zell a gëtt hir sou From a Stabilitéit
 et erméigelecht den Transport vu Substanzen bannent der Zell
 et ass responsabel fir d'Bewegung vun den Zellen (déi sech beweege kënnen)

Et gëtt dräi Gruppe vu Proteinnen déi d'Zytoskelett bilden
Actinfilamenter bestinn aus der polymeriséierter Protein Actin, si kommen ë. a. an de Muskele vir, wou se zesumme mat der Protein Myosin fir d'Muskelkontraktioun verantwortlech sinn.
Microtubuli bestinn aus der polymeriséierter Protein Tubulin, si hunn ë. a. bei der Zelldeelung eng wichteg Roll well d'Chromosomen vun hinnen auserneegezu ginn.
Intermediärfilamenter bestinn aus verschiddene Proteinnen, z. B. Vimentin. Si hunn déi gréisst mechanesch Stabilitéit a sinn dofir heefeg an Zellen déi grousse mechanesche Konrtainten ausgesat sinn, z. B. am Daarmepithel. Si sinn un den Desmosomen an der Zellmembran verankert.

 Um Spaweck 

Kategorie:Zytologie